Mand fik jernbjælke i hovedet, da kæde sprang.

En 65-årig mand var her til formiddag offer i en alvorlig arbejdsulykke på Tranumvej ved Birkelse uden for Aabybro. I forbindelse med et byggeri på en minkfarm sprang en kæde, der holdte en jernbjælke, som den 65-årige fik i hovedet. Mandens tilstand er ifølge vagtchefen ved Nordjyllands Politi kritisk. Han blev straks bragt til Aalborg Universitetshospitals traumeafdeling, og meget tyder på, at hans situation er alvorlig. Der var flere medarbejdere omkring manden, da ulykken skete, men alligevel er det ifølge vagtchefen uvist, hvad der præcist forsagede ulykken. Torsdag eftermiddag var mandens tilstand stadig meget kritisk. Nordjyllands Politi oplyser, at den nærmeste familie er ved ham på Aalborg Universitetshospital, hvor han er indlagt med store kvæstelser i hovedet og på halsen. Arbejdstilsynet har siden formiddag undersøgt sagen.